**ตอนที่ 2**

**ขอบข่ายและข้อตกลงการปฏิบัติการสอนในสถานศึกษา**

**1. ขอบข่ายการปฏิบัติการสอนในสถานศึกษา 1 (21005801) และการปฏิบัติการสอน
ในสถานศึกษา 2 (21005802)**

**1.1 การปฏิบัติการสอนในสถานศึกษา 1 (21005801) และการปฏิบัติการสอน
ในสถานศึกษา 2 (21005802)**

**21005801 การปฏิบัติการสอนในสถานศึกษา 1 7(ไม่น้อยกว่า 315 ชั่วโมง)**

 **Teaching Professional Internship 1**

 การปฏิบัติการสอนวิชาเอก การวัดและประเมินผลและนำผลไปใช้ในการพัฒนาผู้เรียน การวิจัยเพื่อพัฒนาผู้เรียน วิเคราะห์ อภิปราย ปฏิบัติการผลิตและการใช้สื่อการเรียน
การสอน การแลกเปลี่ยนเรียนรู้ หรือแบ่งปันความรู้ในการสัมมนาการศึกษา สามารถจัดการเรียนรู้ในสาขาวิชาเอก สามารถประเมิน ปรับปรุง และศึกษาวิจัยเพื่อพัฒนาผู้เรียนปฏิบัติงานอื่นที่ได้รับมอบหมาย

**21005802 การปฏิบัติการสอนในสถานศึกษา 2 7(ไม่น้อยกว่า 315 ชั่วโมง)**

 **Teaching Professional Internship 2**

 การปฏิบัติการสอนวิชาเอก การวัดและประเมินผลและนำผลไปใช้ในการพัฒนาผู้เรียน การวิจัยเพื่อพัฒนาผู้เรียน วิเคราะห์ อภิปราย ปฏิบัติการผลิตและการใช้สื่อการเรียน
การสอน การแลกเปลี่ยนเรียนรู้ หรือแบ่งปันความรู้ในการสัมมนาการศึกษา สามารถจัดการเรียนรู้ในสาขาวิชาเอก สามารถประเมิน ปรับปรุง และศึกษาวิจัยเพื่อพัฒนาผู้เรียนปฏิบัติงานอื่นที่ได้รับมอบหมาย

 **1.2 ผลลัพธ์การเรียนรู้**

1. รู้และเข้าใจในหน้าที่ครู และมีทักษะในการจัดการเรียนรู้

 2. ปฏิบัติการจัดการเรียนรู้ได้อย่างเหมาะสม

 3. จัดกิจกรรมและมีส่วนร่วมในการพัฒนาผู้เรียนได้

 **1.3 ลักษณะวิชา**

 การฝึกปฏิบัติการสอนในสถานศึกษาตามสาขาวิชา โดยใช้เทคนิควิธีการจัดการเรียนการบูรณาการให้สอดคล้องกับมาตรฐานการเรียนรู้การวัดผล บันทึกรายงานผล การเรียนรู้วิจัย การพัฒนาสื่อการเรียนการสอนการปฏิบัติหน้าที่ครูในสถานศึกษาครบถ้วน

 **1.4 สาระการเรียนรู้**

1. ทฤษฎีและหลักการที่บูรณาการปฏิบัติการจัดการเรียนรู้จากทุกชุดวิชา

 2. มาตรฐานการเรียนรู้

 3. สาระการเรียนรู้ตามกลุ่มสาระเฉพาะด้าน

 4. กระบวนการจัดการเรียนรู้

 **1.5 การจัดการเรียนรู้**

 1. ปฏิบัติการสอนในสถานศึกษาตามสาขาวิชาเอก ในระดับชั้นที่ได้รับมอบหมาย โดยจัดการเรียนรู้ร่วมกับครูพี่เลี้ยง ครูผู้เชี่ยวชาญ และอาจารย์ที่ปรึกษาประจำชุด ในลักษณะของการร่วมคิด ร่วมทำ ร่วมแก้ปัญหา และร่วมประเมิน

 2. จัดทำแผนการเรียนรู้ตลอดภาคเรียน และทำแผนปฏิบัติได้ โดยใช้เวลาปฏิบัติการสอนไม่เกินครึ่งหนึ่งของครูประจำการ และใช้เวลาเพื่อเตรียมการจัดการเรียนรู้อย่างน้อย 2 เท่า ของเวลาปฏิบัติงาน

 3. จัดกิจกรรมพัฒนาผู้เรียนร่วมกับครู และบุคลากรในสถานศึกษาอย่างน้อย 1 โครงการ

 4. บันทึก วิเคราะห์ สังเคราะห์ ผลการเรียนรู้ของผู้เรียน และปัญหาของผู้เรียนอย่างเป็นระบบ

 5. นำผลวิเคราะห์จุดอ่อน-จุดแข็งของตนเองมากำหนดประเด็นที่ต้องการพัฒนาอย่างน้อย 1 เรื่อง/ทักษะวางแผนดำเนินการพัฒนาและรายงานผลการฝึกอย่างเป็นระบบ

 6. บันทึกผลการปฏิบัติงานครูด้านต่าง ๆในลักษณะที่แสดงให้เห็นสามารถแก้ไขปัญหา การพัฒนางานและการประเมินผล การเรียนรู้ของตนเองอย่างสม่ำเสมอ

 7. นำเสนอประสบการณ์เพื่อแลกเปลี่ยนเรียนรู้ในกลุ่มเป็นระยะ ๆ อย่างต่อเนื่อง

 **1.6 ขอบข่ายงานการปฏิบัติการสอนในสถานศึกษา 1**

**1.6.1 งานด้านการสอน**

1. นักศึกษามีเวลาสอน อย่างน้อย 8 ชั่วโมง/สัปดาห์ และไม่ควรเกิน 12 ชั่วโมง/สัปดาห์ (1 คาบ ที่ใช้เวลาไม่น้อยกว่า 50 นาที ให้นับเป็น 1 ชั่วโมง)
2. นักศึกษาต้องสอนในรายวิชาที่ตรงกับวิชาเอก หรือวิชาอื่นที่นักศึกษาสามารถสอนได้และทางโรงเรียนเห็นว่าเหมาะสม (ต้องสอนรายวิชาให้ตรงกับวิชาวิชาเอกอย่างน้อย ร้อยละ 60 ของรายวิชา)
3. การปฏิบัติการสอนในสถานศึกษา 1 นักศึกษาหลักสูตร ค.บ.5 ปี ต้องฝึกประสบการณ์ฯ 16-20 สัปดาห์
4. นักศึกษาภาคปกติ ค.บ.5 ปี ต้องปฏิบัติงานสอนและหน้าที่อื่นทุกวัน ยกเว้นวันหยุดราชการ
5. นักศึกษาวิชาเอกการศึกษาปฐมวัยจะต้องทำการสอนนักเรียนระดับอนุบาลหรือการศึกษาปฐมวัยเท่านั้น

 **1.6.2 การปฏิบัติการสอนในสถานศึกษา 1 นักศึกษาจะต้องปฏิบัติดังนี้**

1. นักศึกษาจะต้องเขียนกำหนดการสอนทุกรายวิชาที่สอนจนถึงสัปดาห์สุดท้ายของการฝึกประสบการณ์ให้เสร็จสิ้นก่อนลงมือเขียนแผนการสอน และเขียนแผนการสอนล่วงหน้าให้ครูพี่เลี้ยงตรวจสอบก่อนสอนจริงอย่างน้อย 1 สัปดาห์
2. นักศึกษาจะต้องจัดกิจกรรมการเรียนการสอนตามลำดับขั้นตอนให้สอดคล้องกับแผนการจัดการเรียนรู้
3. นักศึกษาจะต้องจัดทำสมุดประเมินรายวิชาต่าง ๆ ที่สอน

**1.7 งานโครงการพัฒนาโรงเรียนชุมชน**

นักศึกษาต้องร่วมมือกันจัดทำโครงการ เพื่อพัฒนาโรงเรียนหรือชุมชน เช่น ด้านวิชาการ อาคารสถานที่ กิจกรรมบำเพ็ญประโยชน์ ฯลฯ โรงเรียนละ 1 โครงการ (ถ้าเป็นไปได้ควรเป็นโครงการพัฒนานักเรียนโดยตรงหรือเป็นงานวิชาการ)

จุดมุ่งหมายที่ให้นักศึกษาจัดทำโครงการ เพื่อฝึกให้นักศึกษารู้จักคิดวางแผนอย่างมีระบบในการทำงาน รู้จักวางแผน ออกแบบ และนำเสนอโครงการที่เป็นประโยชน์ต่อโรงเรียนและชุมชน สามารถดำเนินงานตามโครงการให้บรรลุตามวัตถุประสงค์ที่วางไว้อย่างมีประสิทธิภาพ และเพื่อให้นักศึกษามีส่วนร่วม มีความสามัคคีกันในการทำงาน ทั้งนี้เมื่อดำเนินโครงการเสร็จสิ้นแล้วให้รวบรวมหลักฐานการดำเนินงาน รายงานผลโครงการ แล้วเย็บเป็นรูปเล่มส่งมหาวิทยาลัย

1.8 **งานจัดป้ายนิเทศและการผลิตสื่อการเรียนการสอน**

นักศึกษาจะต้องจัดป้ายนิเทศต่าง ๆ เช่น ป้ายนิเทศส่งเสริมด้านวิชาการหรือด้านอื่น ๆ อย่างสม่ำเสมอ เป็นประโยชน์และทันเหตุการณ์ และต้องจัดทำสื่อการเรียนการสอนที่สามารถนำไปใช้ในการจัดกิจกรรมการเรียนการสอนได้อย่างดีและเหมาะสมกับเนื้อหา มีความคงทนถาวรสามารถเก็บไว้ใช้เป็นประโยชน์ต่อการเรียนการสอนของอาจารย์ในโรงเรียนได้อีก การจัดป้ายนิเทศนักศึกษาจะต้องจัดอย่างน้อยเดือนละ 1 ครั้ง

1.9 **งานกิจกรรมนักเรียน**

 กิจกรรมนักเรียนเป็นกิจกรรมที่จัดขึ้นเพื่อให้นักเรียนได้รวมกลุ่มกันปฏิบัติงานต่าง ๆ อาทิเช่น กิจกรรมกลุ่ม กิจกรรมชุมชน กิจกรรมลูกเสือ เนตรนารี ยุวกาชาด หรือผู้บำเพ็ญประโยชน์ กิจกรรมชุมนุม กิจกรรมแนะแนว กิจกรรมส่งเสริมอาชีพอิสระในโรงเรียน กิจกรรมส่งเสริมการเกษตร กิจกรรมส่งเสริมการสหกรณ์ กิจกรรมส่งเสริมศาสนา ศิลปวัฒนธรรม กิจกรรมใช้ห้องสมุด กิจกรรมกีฬา กิจกรรมอนุรักษ์สิ่งแวดล้อม และอื่น ๆ

 จุดมุ่งหมายงานกิจกรรมนักเรียน เพื่อให้นักศึกษามีความรู้ความเข้าใจเกี่ยวกับกิจกรรมนักเรียนประเภทต่าง ๆ สามารถเข้าร่วมกิจกรรมนั้น ๆ ได้ และเพื่อฝึกนักศึกษามีความรับผิดชอบในการทำงาน

1.10 **งานอื่น ๆ**

 เป็นงานที่ทางโรงเรียนมอบหมายให้กับนักศึกษา เช่น งานครูประจำชั้น งานครูเวรประจำวันงานธุรการ งานควบคุมชั้นเรียน เป็นต้น ต้องปฏิบัติหน้าที่ที่ได้รับมอบหมายอย่างเต็มความสามารถให้เกิดประโยชน์ต่อทางราชการและเพื่อเพิ่มพูนประสบการณ์ให้กับนักศึกษาเอง

1.11 **การจัดกิจกรรม**

 การจัดฝึกปฏิบัติการสอนในสถานศึกษาของมหาวิทยาลัยราชภัฏสกลนคร มีกิจกรรมหลักที่ต้องดำเนินการและขอความร่วมมือจากโรงเรียนฝึกปฏิบัติการสอนในสถานศึกษา ดังนี้

* + 1. **การเตรียมการก่อนการปฏิบัติการสอนในสถานศึกษา**
1. ประชุมคณะกรรมการฝ่ายฝึกปฏิบัติการสอนในสถานศึกษา เพื่อพิจารณาคัดเลือกโรงเรียนในเครือข่ายและวางแผนปฏิบัติงาน
2. ให้นักศึกษาเลือก และอาจารย์ประจำหลักสูตรร่วมกันพิจารณาโรงเรียน
ในเครือข่าย โดย พิจารณาตามความเหมาะสม
3. มหาวิทยาลัยจัดปฐมนิเทศนักศึกษาเพื่อให้เข้าใจขอบข่ายภารกิจ บทบาท หน้าที่ ปฏิทินการปฏิบัติงานเกี่ยวกับการปฏิบัติการสอนในสถานศึกษา

 เพื่อเตรียมความพร้อมให้กับนักศึกษาและด้านอื่น ๆ ที่เกี่ยวข้อง

1. โรงเรียนจัดปฐมนิเทศนักศึกษา เพื่อให้ นักศึกษาทราบสภาพทั่วไป

ของโรงเรียน บุคลากรที่เกี่ยวข้อง งานที่ต้องรับผิดชอบกฎระเบียบและ แนวปฏิบัติต่าง ๆ

 1.11.2 **ขั้นดำเนินการฝึกปฏิบัติการสอนในสถานศึกษา**

 นักศึกษาต้องฝึกปฏิบัติการสอนในสถานศึกษา ตามขอบข่ายงานและภารกิจต่าง ๆ ที่ทางโรงเรียนมอบหมาย โดยมีครูพี่เลี้ยงเป็นผู้แนะนำ ดูแล ช่วยเหลือนักศึกษา ทั้งทางด้านเกี่ยวกับการสอน และการปฏิบัติงานด้านต่าง ๆ ในสถานศึกษา

 1.11.3 **การนิเทศนักศึกษา**

 ในช่วงที่นักศึกษาฝึกปฏิบัติการสอนในสถานศึกษา จะได้รับการนิเทศทั้งจากอาจารย์นิเทศก์ประจำโรงเรียน และอาจารย์จากมหาวิทยาลัย

 1.11.4 **การสัมมนาระหว่างฝึกปฏิบัติการสอนในสถานศึกษา**

 หลังฝึกประสบการณ์ฯ ประมาณ 1 เดือน (ตามกำหนดปฏิทินการปฏิบัติงาน) นักศึกษาจะต้องเข้าร่วมประชุมกันที่มหาวิทยาลัย เพื่อแลกเปลี่ยนประสบการณ์การทำงาน วิเคราะห์และหาแนวทางแก้ปัญหาร่วมกัน (อาจมีการเชิญอาจารย์นิเทศก์ประจำโรงเรียน หรือครูพี่เลี้ยงเข้าร่วมสัมมนาด้วย)

 1.11.5 **การสอบสอน**

 ครูพี่เลี้ยง และ/หรือครูที่ได้รับมอบหมายในการนิเทศก์ประจำโรงเรียน หรือผู้บริหารโรงเรียน จะเป็นผู้สอบสอนนักศึกษา เพื่อสังเกตพฤติกรรมการสอนในชั้นเรียน และสมรรถภาพในการสอนโดยใช้แบบประเมินการสอบสอนของมหาวิทยาลัย

 1.11.6 **การปัจฉิมนิเทศ**

 หลังเสร็จสิ้นการฝึกปฏิบัติการสอนในสถานศึกษา นักศึกษาจะต้องเข้ารับ

การปัจฉิมนิเทศที่มหาวิทยาลัยราชภัฏสกลนคร สรุป นำเสนอผลงาน และให้ข้อเสนอแนะ
ในการปรับปรุงการดำเนินงาน ซึ่งจะช่วยให้ทราบจุดด้อยจุดเด่นตลอดจนหาแนวทางปรับปรุงแก้ไข

เพื่อพัฒนาและยึดถือปฏิบัติต่อไป

 1.11.7 **สรุปและประเมินผล**

 นำผลการประเมินจากโรงเรียน หลักสูตร ฝ่ายฝึกประสบการณ์วิชาชีพครู พิจารณาร่วมกันกับคณะกรรมการฝ่ายฝึกประสบการณ์วิชาชีพครู สรุปผลและประเมินผล
การฝึกปฏิบัติการสอนในสถานศึกษา ของนักศึกษา

 1.11.8 **เอกสารหลักที่เกี่ยวข้อง**

1. คู่มือการฝึกปฏิบัติการสอนในสถานศึกษา

 2. แบบบันทึกการฝึกประสบการณ์วิชาชีพครู (แผนการจัดการเรียนรู้)

 3. บัญชีลงเวลาปฏิบัติงานของนักศึกษา

 4. ปฏิทินการฝึกปฏิบัติการสอนในสถานศึกษา

 5. แบบเสนอโครงการพัฒนาโรงเรียนหรือชุมชน สำหรับนักศึกษา (ปว. 4)

 6. แบบบันทึกการนิเทศของอาจารย์นิเทศก์จากมหาวิทยาลัย

(เอกสารหมายเลข 2)

 7. แบบประเมินผลการสอน สำหรับครูพี่เลี้ยงหรือผู้ที่ผู้บริหารมอบหมาย ปว. 6 (อยู่ส่วนหลังของเอกสารหมายเลข 1)

 8. แบบประเมินผลการฝึกปฏิบัติการสอนในสถานศึกษา สำหรับคณะกรรมการนิเทศประจำโรงเรียน ปว. 1 (อยู่ในส่วนหน้าของเอกสารหมายเลข 1)

 9. แบบรายงานผลการฝึกปฏิบัติการสอนในสถานศึกษา สำหรับนักศึกษา

(ปว. 3 )

 10. แบบฟอร์มและเอกสารอื่น ๆ ที่เกี่ยวข้องกับการฝึกประสบการณ์วิชาชีพครู
เต็มรูป เช่น แบบขอฝึกปฏิบัติการสอนในสถานศึกษา แบบจดหมายขอความอนุเคราะห์ให้นักศึกษาเข้ารับการฝึก ฯ แบบส่งนักศึกษาออกฝึกฯ แบบรับรองการฝึกปฏิบัติการสอน
ในสถานศึกษา เป็นต้น

 1.11.9 **การวัดและประเมินผล**

  **1) การวัด**

 1. สถานศึกษา ร้อยละ 40

 - การนิเทศและสอบสอนของครูพี่เลี้ยง หรือบุคคลที่ผู้บริหาร มอบหมาย (ประเมินการสอบสอน ตามเอกสารหมายเลข 1)

 - การประเมินผลการฝึกประสบการณ์ของคณะกรรมการ

 การนิเทศประจำโรงเรียน (เอกสารหมายเลข 1 )

 2. หลักสูตร/สาขาวิชา ร้อยละ 40

 - การส่งแผนการจัดการเรียนรู้

 - วิจัย

 - สื่อการเรียน

 - โครงการ

 - การจัดป้ายนิเทศ และนิทรรศการ

 - รายงานผลการปฏิบัติงานในสถานศึกษา

 3. ฝ่ายฝึกประสบการณ์วิชาชีพครู ร้อยละ 20

 - การเข้าร่วมกิจกรรมการปฐมนิเทศ

 - การเข้าร่วมกิจกรรมสัมมนาระหว่างฝึกปฏิบัติงาน

 ในสถานศึกษา

 - การเข้าร่วมกิจกรรมปัจฉิมนิเทศ

 2) **เกณฑ์การประเมินผล**

 A ดีเยี่ยม 90 – 100%

 B+ ดีมาก 85 – 89%

 B ดี 80 – 84%

 C+ ดีพอใช้ 75 – 79%

 C พอใช้ 70 – 74%

 D+ อ่อน 65 – 69%

 D อ่อนมาก 60 – 64%

 E ตก 0 - 59%

**หมายเหตุ** นักศึกษาที่ได้รับผลการประเมินคะแนนต่ำกว่า C+ ถือว่าไม่ผ่าน

การฝึกปฏิบัติการสอนในสถานศึกษา

**2. ข้อตกลงสำหรับนักศึกษาฝึกประสบการณ์วิชาชีพครู ปฏิบัติการสอนในสถานศึกษา 1**

 **(21005801) และการปฏิบัติการสอนในสถานศึกษา 2 (21005802)**

**คำชี้แจง** เพื่อให้นักศึกษาทุกคนมีความเข้าใจตรงกันในภาระงานที่จะต้องรับผิดชอบในระหว่างการฝึกปฏิบัติการสอนในสถานศึกษา 1 คณะครุศาสตร์จึงได้กำหนดแนวทางและข้อตกลงในการปฏิบัติไว้ดังนี้

1. แผนการสอน
2. การสอบสอน
3. โครงการพัฒนานักเรียน โรงเรียน

 4. การทำวิจัย

 5. การผลิตสื่อการสอน

 6. การจัดป้ายนิเทศ

**1. แผนการสอน**

1.1 ให้นักศึกษาเขียนกำหนดการสอนให้ครบทุกสัปดาห์ตลอดภาคเรียน

1.2 ให้นักศึกษาเขียนแผนการจัดการเรียนรู้ให้ตรงกับวิชาเอกที่นักศึกษากำลัง

ศึกษาอยู่ในปัจจุบัน

 1.3 ให้นักศึกษาเขียนแผนการจัดการเรียนรู้ในรายวิชาเอกตามที่สอนจริงให้ครบ

8 – 12 คาบ/สัปดาห์

1.4 ให้นักศึกษาเขียนกำหนดการสอนให้เสร็จก่อนการเขียนแผนการจัดการเรียนรู้

(การเขียนกำหนดการสอนให้ศึกษาหลักสูตรของโรงเรียน)

1.5 นักศึกษาจะต้องลงข้อมูลในส่วนหน้าให้ถูกต้อง ชัดเจนและสมบูรณ์ครบถ้วน

1.6 ลำดับหัวข้อในแผนการจัดการเรียนรู้สามารถยึดตามรูปแบบของโรงเรียนได้

1.7 หัวข้อของแผนการสอนที่ควรมีในเบื้องต้น ได้แก่ ข้อมูลเบื้องต้นของแผน,

(เรื่อง, วัน เดือน ปี ห้องเรียน หรือช่วงชั้น, เวลาที่สอน, จำนวนคาบ เป็นต้น) จุดประสงค์ของแผน, (มาตรฐานการเรียนรู้ ของโรงเรียน หรือ ของ สมศ.) สาระสำคัญ, เนื้อหา, กิจกรรม, สื่อการสอน, การวัดผลประเมินผล, (ภาพรวม,รายบุคคล) บันทึกหลังการสอน, (ข้อเสนอแนะ) เป็นต้น ถ้ามีหัวข้อมากกว่าตามที่กำหนดไว้ก็ได้

1.8 ในกรณีที่มีเนื้อหาบางเรื่องใช้เวลาในการสอนหลายคาบ (ชั่วโมง)

เช่น 6,8,10 คาบ

ให้นักศึกษาแบ่งเนื้อหาให้สอดคล้องกับเวลา (จำนวนคาบ) ที่นักศึกษาเข้าสอนในแต่ละครั้ง (ไม่ต้องการให้นักศึกษาเขียนแผนการจัดการเรียนรู้ 1 แผน สามารถสอนได้หลาย ๆ คาบติดต่อกัน)

1.9 ในกรณีที่นักศึกษาใช้แผนเดียวสอนหลายห้อง เช่น ม. 1/1, 1/2, 1/3, 1/4, 1/5,

ให้นักศึกษาประเมินผลแยกห้องด้วย

1.10 การเขียนแผนการจัดการเรียนรู้ จุดประสงค์ กิจกรรม และการประเมินผล

จะต้องสอดคล้องกัน

1.11 นักศึกษาจะต้องเขียนแผนการจัดการเรียนรู้ให้เสร็จล่วงหน้าก่อนสอน

อย่างน้อย 1 สัปดาห์

1.12 แผนการจัดการเรียนรู้ทุกแผนจะต้องผ่านการตรวจหรือพิจารณา

จากครูพี่เลี้ยงเป็นเบื้องต้น ผู้บริหาร ตามลำดับ ทั้งนี้ให้เป็นไปตามข้อกำหนดของทางสถานศึกษา

**2. การสอบสอน**

 2.1 ให้นักศึกษาฝึกปฏิบัติการสอนในสถานศึกษา 1 ทุกคนสอบสอน 2 ครั้ง ภายในภาคเรียน

 2.2 ให้ทางโรงเรียนแต่งตั้งครูพี่เลี้ยงหรือครูที่ได้รับมอบหมายนิเทศก์ หรือผู้ที่ผู้บริหารโรงเรียนมอบหมายให้สอบสอน หรือคณะกรรมการร่วม ตามความเหมาะสม ดำเนินการสอบสอน ซึ่งเกณฑ์และรายละเอียดอยู่เอกสารหมายเลข 1 (ส่วนหลัง)

 2.3 ให้นักศึกษาแจ้งทางโรงเรียนให้ทราบก่อนสอบสอน การสอบสอนครั้งที่ 1 ควรอยู่ในช่วง 2 เดือนแรก และการสอบสอนครั้งที่ 2 ควรอยู่ในช่วง 2 เดือนหลัง

**3. โครงการพัฒนาโรงเรียน**

 3.1 ให้นักศึกษาได้ศึกษา พิจารณาบริบท สถานการณ์การเรียนรู้ของผู้เรียน ดำเนินการปรึกษาหารือผู้มีส่วนเกี่ยวข้อง เพื่อออกแบบ วางแผนการดำเนินโครงการพร้อมชื่อ

แล้วเขียนตามแบบขออนุมัติโครงการเพื่อให้ผู้บริหารโรงเรียนอนุญาตก่อนดำเนินการ

 3.2 โครงการที่เสนอจะต้องดำเนินการให้เสร็จสิ้นภายใน 1 ภาคเรียน

 3.3 โครงการที่นำเสนอควรเป็นโครงการที่ลงไปสู่นักเรียนโดยตรง เช่น การส่งเสริมจริยธรรมคุณธรรม ให้กับเด็ก การพัฒนาคุณลักษณะที่พึงประสงค์ หรือเป็นโครงการทางวิชาการก็ได้

 3.4 นักศึกษาฝึกประสบการณ์แต่ละโรงเรียนให้เสนอโครงการ อย่างน้อย

1 โครงการ

 3.4.1 ในกรณีที่โรงเรียนนั้นมีนักศึกษาหลายคนก็ให้ช่วยกันทำโครงการโดยการแบ่งหน้าที่ให้ชัดเจนและทุกคนจะต้องมีส่วนร่วมในกิจกรรมของโครงการด้วย

 3.4.2 ในกรณีในโรงเรียนมีนักศึกษาคนเดียวก็ให้เสนอโครงการ 1 โครงการ

 3.5 หลังการทำโครงการเสร็จสิ้นแล้วให้นักศึกษาประเมินโครงการด้วย

 3.6 ให้นักศึกษาเขียนรายงานโครงการอย่างละเอียด (ถ้ามีรูปภาพประกอบด้วยจะดีมาก) ทำเป็นรูปเล่มที่สมบูรณ์ พร้อมส่งในวันปัจฉิมนิเทศ พร้อมสำเนาปว. 4 ไว้ส่วนหน้า ในการรายงานโครงการด้วย

 3.7 ถ้าโรงเรียนใดมีนักศึกษาหลักสูตรครุศาสตรบัณฑิต และนักศึกษาหลักสูตรประกาศนียบัณฑิตวิชาชีพครู อยู่ด้วยกัน ให้ทำโครงการแยกกัน

**4. การทำวิจัย**

 4.1 หลักสูตรกำหนดหลักเกณฑ์ในการทำวิจัยให้นักศึกษาฝึกปฏิบัติการสอนในสถานศึกษา โดยให้นักศึกษาเลือกทำอย่างใดอย่างหนึ่งในหนึ่งภาคเรียน (ถ้าเป็นไปได้ควรเป็นการวิจัยเพื่อพัฒนาผู้เรียน) เช่น การทำวิจัยในชั้นเรียน, การทำวิจัย 5 บท, การศึกษาเด็กเป็นรายกรณี

 4.2 ให้นักศึกษารวบรวมหลักฐานที่เกี่ยวข้องกับงานวิจัย เช่น แบบสอบถาม, แบบทดสอบ, แบบประเมิน เครื่องมือวิจัย เป็นต้น ส่งพร้อมกับงานวิจัยในวันปัจฉิมนิเทศ

**5. สื่อการเรียนการสอน**

 5.1 ให้นักศึกษาฝึกปฏิบัติงานในสถานศึกษา ทุกคนผลิตสื่อการสอน และพิจารณาเลือกคนละ 1 ชิ้น หรือ 1 ชุด (สื่อที่มีหลายชิ้นรวมกัน) เพื่อนำเสนอข้อมูลการผลิตและ
การใช้สื่อ

 5.2 สื่อที่ผลิตให้สอดคล้องกับวิชาเอกที่นักศึกษาเรียน หรือให้สอดคล้องกับกลุ่มสาระที่นักศึกษาสอนจริงในโรงเรียน

 5.3 ให้นักศึกษาเขียนรายละเอียดให้ครบถ้วนลงในใบผลิตสื่อการเรียนการสอนด้วย เช่น ชื่อ-สกุล รหัส, วิชาเอก, เป็นต้น และแนบใบผลิตสื่อติดไว้กับสื่อ และส่งในวันปัจฉิมนิเทศ

5.4 สื่อที่ผลิตให้ครูพี่เลี้ยงหรือทางโรงเรียนประเมินผลสื่อมาด้วย

5.5 ถ้านักศึกษาผลิตสื่อที่เป็นบทเรียนคอมพิวเตอร์ช่วยสอน (CAI) ทำเป็นแผ่น

(CD) พร้อมคู่มือการใช้อย่างละเอียด

**6. การจัดป้ายนิเทศ**

6.1 ให้นักศึกษาจัดป้ายนิเทศให้ความรู้แก่นักเรียนอย่างน้อยเดือนละ 1 ครั้ง และให้

นักศึกษาบันทึกลงใน ปว. 3 ด้วย

6.2 ให้นักศึกษาจัดนิทรรศการ หรือประชาสัมพันธ์มหาวิทยาลัยราชภัฏสกลนคร

เช่น ผลงาน ข้อมูลของมหาวิทยาลัย, ข้อมูลการศึกษาต่อ, การรับสมัครนักศึกษา, หรือข่าวสาร
อื่น ๆ ที่นักเรียนควรรู้ เป็นต้น

6.3 ให้นักศึกษาถ่ายรูปเก็บเพื่อเป็นหลักฐานประกอบการรายงานปฏิบัติงานใน

โรงเรียน